CELEX: 31993R3687
Language: el
Date: 1993-12-20 00:00:00
Title: ΚΑΝΟΝΙΣΜΟΣ (ΕΚ) αριθ. 3687/93 ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για την κατανομή, για το 1994, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Λετονίας

Avis juridique important

|

31993R3687

ΚΑΝΟΝΙΣΜΟΣ (ΕΚ) αριθ. 3687/93 ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για την κατανομή, για το 1994, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Λετονίας  

Επίσημη Εφημερίδα αριθ. L 341 της 31/12/1993 σ. 0083 - 0084

ΚΑΝΟΝΙΣΜΟΣ (ΕΚ) αριθ. 3687/93 ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για την κατανομή, για το 1994, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της ΛετονίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια(1) , και ιδίως το άρθρο 8 παράγραφος 4,  την πρόταση της Επιτροπής,  Εκτιμώντας:  ότι, σύμφωνα με τη διαδικασία που προβλέπεται στη συμφωνία αλιείας μεταξύ της Κοινότητας και της Δημοκρατίας της Λετονίας(2) , και ιδίως τα άρθρα 3 και 6, η Κοινότητα και η Λετονία προέβησαν σε διαβουλεύσεις επί του θέματος των αμοιβαίων αλιευτικών  δικαιωμάτων για το 1994, καθώς και επί του θέματος της διαχειρίσεως των κοινών ζώντων πόρων- ότι, κατά τη διάρκεια των διαβουλεύσεων, οι αντιπροσωπείες συμφώνησαν να συστήσουν τις αντίστοιχες αρχές τους τον καθορισμό ορισμένων αλιευτικών ποσοστώσεων για τα σκάφη του άλλου μέρους όσον αφορά το έτος 1994- ότι πρέπει να ληφθούν τα αναγκαία μέτρα για να εφαρμοστούν τα αποτελέσματα των διαβουλεύσεων μεταξύ των αντιπροσωπειών της Κοινότητας και της Λετονίας- ότι, για να εξασφαλιστεί μια αποτελεσματική διαχείριση των διαθέσιμων αλιευμάτων στα ύδατα της Λετονίας, θα πρέπει τα αλιεύματα να κατανεμηθούν μεταξύ των κρατών μελών, μέσω χορήγησης ποσοστώσεων σύμφωνα με το άρθρο 8 το κανονισμού (ΕΟΚ) αριθ. 3760/92- ότι οι αλιευτικές δραστηριότητες που αναφέρονται στον παρόντα κανονισμό, υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής  πολιτικής(3) ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι αλιεύσεις που μπορούν να πραγματοποιούν τα αλιευτικά υπό σημαία κράτους μέλους από την 1η Ιανουαρίου έως τις 31 Δεκεμβρίου 1994 σε ύδατα που εμπίπτουν στη δικαιοδοσία της Λετονίας, όσον αφορά την αλιεία, περιορίζονται στις ποσοστώσεις που  καθορίζονται στο παράρτημα.   Άρθρο 2  1.  Η χρηματοδοτική συνδρομή που προβλέπεται στο άρθρο 7 της συμφωνίας πρέπει να καθοριστεί για την περίοδο που αναφέρεται στο άρθρο 1, σε 151 871 Ecu, και να καταβληθεί σε λογαριασμό που θα ορίσει η Λετονία.  2.  Η χρηματοδοτική συνδρομή που προβλέπεται στο άρθρο 8 της συμφωνίας πρέπει να καθοριστεί για την περίοδο που αναφέρεται στο άρθρο 1 σε 15 000 Ecu και να καταβληθεί σε λογαριασμό που θα ορίσει η Λετονία.   Άρθρο 3  Ο παρών κανονισμός αρχίζει να ισχύει την 1η Ιανουαρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1993.  Για το Συμβούλιο Ο Πρόεδρος A. BOURGEOIS  (1) ΕΕ αριθ. L 389 της 31. 12. 1992, σ. 1.  (2) ΕΕ αριθ. L 56 της 1. 3. 1993, σ. 6.  (3) ΕΕ αριθ. L 261 της 20. 10. 1993, σ. 1.      ΠΑΡΑΡΤΗΜΑ    Κατανομή των ποσοστώσεων αλιευμάτων της Κοινότητας στα ύδατα της Λετονίας για το 1994  "(σε τόνους νωπού ιχθύος, για το σολομό: αριθμός ιχθύων) "" ID="1">Γάδος> ID="2">ΙΙΙ d> ID="3"> 100 τόνοι> ID="4">Δανία  70 τόνοι Γερμανία  30 τόνοι "> ID="1">Ρέγγα> ID="2">ΙΙΙ d> ID="3">3 000 τόνοι> ID="4">Δανία 1 710 τόνοι Γερμανία 1 290 τόνοι "> ID="1">Σολομός> ID="2">ΙΙΙ d> ID="3">1 000(1) > ID="4">Δανία  900 τόνοι(2)  Γερμανία  100 τόνοι(3)  "> ID="1">Παπαλίνα> ID="2">ΙΙΙ d> ID="3">4 000 τόνοι> ID="4"> Δανία 3 160 τόνοι Γερμανία  840 τόνοι ""> (1) Αριθμοί ιχθύων.